2)

pielikuma 1. daļu groza šādi: a) daļas 1.1.2. iedaļas virsrakstu aizstāj ar šādu: “1.1.2. Informācija par katra 3. tabulas ieraksta klasifikāciju un marķējumu”; b) daļas 1.1.2.3. iedaļu aizstāj ar šādu: “1.1.2.3. Specifiskās robežkoncentrācijas, m koeficienti un aplēstā akūtā toksicitāte (ATE) Ja specifiskās robežkoncentrācijas (SCL) atšķiras no vispārīgajām robežkoncentrācijām, kas konkrētai kategorijai norādītas I pielikumā, tās kopā ar attiecīgo klasifikāciju norādītas atsevišķā slejā, izmantojot 1.1.2.1.1. iedaļā norādītos kodus. Arī harmonizētās ATE ir norādītas 3. tabulas tajā pašā slejā. Ražotājam, importētājam vai pakārtotajam lietotājam SCL un harmonizētās ATE jāizmanto attiecīgo vielu saturošu maisījumu klasificēšanai. Izmantojot ATE, piemēro pieskaitīšanas formulu, kas aprakstīta I pielikuma 3.1.3.6. iedaļā. Ja šajā pielikumā konkrētai kategorijai specifiskās robežkoncentrācijas nav norādītas, tādu vielu klasificēšanai, kas satur piemaisījumus, piedevas vai atsevišķas sastāvdaļas, vai maisījumu klasificēšanai jāpiemēro I pielikumā norādītās vispārīgās robežkoncentrācijas. Ja harmonizēto ATE vērtību akūtās toksicitātes noteikšanai nav, pareizā vērtība jānosaka, izmantojot pieejamos datus. Ja nav norādīts citādi, robežkoncentrācijas ir norādītas vielas masas procentos, ko aprēķina attiecībā pret maisījuma kopējo masu. Ja m koeficients ir harmonizēts attiecībā uz vielām, kuras klasificētas kā bīstamas ūdensvidei kategorijā “Akūti toksisks ūdens organismiem 1” [Aquatic Acute 1] vai “Hroniski toksisks ūdens organismiem 1” [Aquatic Chronic 1], šo m koeficientu norāda 3. tabulā tajā pašā slejā, kurā norāda specifisko robežkoncentrāciju. Ja ir harmonizēts m koeficients kategorijai “Akūti toksisks ūdens organismiem 1” [Aquatic Acute 1] un m koeficients kategorijai “Hroniski toksisks ūdens organismiem 1” [Aquatic Chronic 1], katru m koeficientu norāda tajā pašā rindā, kurā attiecīgo diferenciāciju. Ja 3. tabulā ir norādīts viens m koeficients un viela ir klasificēta kategorijā “Akūti toksisks ūdens organismiem 1” [Aquatic Acute 1] un “Hroniski toksisks ūdens organismiem 1” [Aquatic Chronic 1], ražotājs, importētājs vai pakārtotais lietotājs šo m koeficientu izmanto, lai šo vielu saturošu maisījumu pēc summēšanas metodes klasificētu attiecībā uz akūtu vai ilgtermiņa bīstamību ūdensvidei. Ja m koeficients 3. tabulā nav uzrādīts, tad, pamatojoties uz pieejamajiem datiem par vielu, m koeficientu(-us) nosaka ražotājs, importētājs vai pakārtotais lietotājs. M koeficientu noteikšana un izmantošana ir aplūkota I pielikuma 4.1.3.5.5.5. iedaļā.”; c) daļas 1.1.3.1. iedaļu groza šādi: i) E piezīmi svītro; ii) K piezīmi aizstāj ar šādu: “K piezīme: Vielu var neklasificēt par kancerogēnu vai mutagēnu, ja var pierādīt, ka tā satur mazāk nekā 0,1 masas % 1,3- butadiēna (Einecs Nr. 203-450-8). Ja vielu neklasificē par kancerogēnu vai mutagēnu, uz to būtu jāattiecina vismaz drošības prasību apzīmējumi (P102-)P210-P403. Šī piezīme attiecas tikai uz dažām 3. daļā norādītām kompleksām vielām, kas iegūtas no naftas.”; iii) P piezīmi aizstāj ar šādu: “P piezīme: Vielu var neklasificēt par kancerogēnu vai mutagēnu, ja var pierādīt, ka tā satur mazāk nekā 0,1 masas % benzola (Einecs Nr. 200-753-7). Ja vielu neklasificē par kancerogēnu, uz to attiecina vismaz drošības prasību apzīmējumus (P102-)P260-P262-P301 + P310-P331. Šī piezīme attiecas tikai uz dažām 3. daļā norādītām kompleksām vielām, kas iegūtas no naftas.”; iv) S piezīmi aizstāj ar šādu: “S piezīme: Šai vielai var nebūt vajadzīgs marķējums saskaņā ar 17. pantu (sk. I pielikuma 1.3. iedaļu) (3. tabula).”; v) U piezīmes virsrakstu aizstāj ar šādu: “U piezīme (3. tabula):”; d) daļas 1.1.3.2. iedaļu groza šādi: i) 1. piezīmi aizstāj ar šādu: “1. piezīme: Norādītā koncentrācija vai – ja koncentrācija nav norādīta – šajā regulā noteiktās vispārīgās koncentrācijas ir metāliskā elementa masas daļa procentos, ko aprēķina attiecībā pret maisījuma kopējo masu.”; ii) pievieno šādu 8. piezīmi: “8. piezīme: Maisījumu var neklasificēt par kancerogēnu, ja var pierādīt, ka maksimālā teorētiskā atbrīvojamā formaldehīda koncentrācija tirgū laistā maisījumā neatkarīgi no avota ir mazāka par 0,1 %.”; iii) pievieno šādu 9. piezīmi: “9. piezīme: Maisījumu var neklasificēt par mutagēnu, ja var pierādīt, ka maksimālā teorētiskā atbrīvojamā formaldehīda koncentrācija tirgū laistā maisījumā neatkarīgi no avota ir mazāka par 1 %.”; e) daļas 1.1.4. iedaļu svītro; f) daļas 1.2. iedaļas virsrakstu aizstāj ar šādu: “1.2. 3. tabulas klasifikācijas un bīstamības apzīmējumi, kuru avots ir Direktīvas 67/548/EEK I pielikumā norādīto klasifikāciju pārveidojums”; g) daļas 1.2.1. iedaļu aizstāj ar šādu: “1.2.1. Minimālā klasifikācija Noteiktām bīstamības klasēm, tostarp akūtai toksicitātei un atkārtotas ekspozīcijas [iedarbības] izraisītai toksiskai ietekmei uz mērķorgānu (STOT), klasifikācija pēc Direktīvā 67/548/EEK noteiktajiem kritērijiem tieši neatbilst klasifikācijai bīstamības klasē un kategorijā saskaņā ar šo regulu. Šajos gadījumos klasifikāciju šajā pielikumā uzskata par minimālo klasifikāciju. Šo klasifikāciju piemēro, ja nav izpildīts neviens no šiem nosacījumiem: — ražotājam vai importētājam ir piekļuve I pielikuma 1. daļā norādītajiem datiem vai citai informācijai, no kuras izriet klasifikācija stingrākā kategorijā nekā minimālās klasifikācijas kategorija. Tādā gadījumā jāpiemēro klasifikācija stingrākā kategorijā, — balstoties uz VII pielikumā norādīto pārveidošanas tabulu, minimālo klasifikāciju var vēl precizēt, ja ražotājam vai importētājam ir zināms akūtā inhalatīvā toksiskuma testā izmantotās vielas agregātstāvoklis. Tādā gadījumā pēc VII pielikuma noteiktā klasifikācija aizstāj šajā pielikumā norādīto minimālo klasifikāciju, ja tās atšķiras. Kategorijas minimālā klasifikācija ir norādīta 3. tabulas slejā “Klasifikācija” ar apzīmējumu *. Apzīmējums * atrodams arī slejā “Specifiskās robežkoncentrācijas, m koeficienti un ATE”, kur tas norāda, ka attiecīgajam ierakstam bijušas specifiskās robežkoncentrācijas attiecībā uz akūto toksicitāti saskaņā ar Direktīvu 67/548/EEK. Šīs robežkoncentrācijas nevar “pārveidot” par šīs regulas robežkoncentrācijām, īpaši gadījumos, kad ir piešķirta minimālā klasifikācija. Tomēr tad, ja lietots apzīmējums *, šā ieraksta klasifikācijai attiecībā uz akūto toksicitāti var būt jāpievērš īpaša uzmanība.”; h) daļas 1.2.2. iedaļu aizstāj ar šādu: “1.2.2. Neizslēdzamie ekspozīcijas ceļi Attiecībā uz dažām bīstamības klasēm, piem., STOT, ekspozīcijas ceļš [iedarbības ceļš] bīstamības apzīmējumā būtu jānorāda tikai tad, ja ir pilnīgi pierādīts, ka pēc I pielikumā noteiktajiem kritērijiem neviens cits ekspozīcijas ceļš briesmas radīt nevar. Saskaņā ar Direktīvu 67/548/EEK ekspozīcijas ceļš tika norādīts klasifikācijām ar R48, ja bija dati, kas deva pamatu šim ekspozīcijas ceļam piemērot attiecīgu klasifikāciju. Direktīvā 67/548/EEK paredzētā klasifikācija, kurā norādīts ekspozīcijas ceļš, ir pārveidota par attiecīgo šajā regulā paredzēto klasi un kategoriju, bet lietots vispārīgs bīstamības apzīmējums, kurā ekspozīcijas ceļš nav precizēts, jo nav pieejama vajadzīgā informācija. Šie bīstamības apzīmējumi 3. tabulā ir atzīmēti ar apzīmējumu **.”; i) daļas 1.2.3. iedaļu aizstāj ar šādu: “1.2.3. Bīstamības apzīmējumi attiecībā uz toksiskumu reproduktīvajai sistēmai Bīstamības paziņojumi H360 un H361 norāda uz vispārīgām bažām par ietekmi uz auglību un/vai attīstību: “Var kaitēt/Ir aizdomas, ka var kaitēt auglībai vai nedzimušajam bērnam.” Saskaņā ar kritērijiem vispārīgo bīstamības paziņojumu var aizstāt ar bīstamības paziņojumu, kurā saskaņā ar 1.1.2.1.2. iedaļu norādīta konkrētā ietekme, kas izraisa bažas. Ja cita diferenciācija nav norādīta, tad vai nu ir pierādījumi par šādas ietekmes neesību, vai dati ir nepārliecinoši, vai datu nav, un attiecībā uz šādu diferenciāciju ir spēkā 4. panta 3. punktā izklāstītie pienākumi. Lai nezaudētu informāciju no Direktīvā 67/548/EEK paredzētajām harmonizētajām klasifikācijām attiecībā uz ietekmi uz auglību un attīstību, klasifikācijas ir pārveidotas tikai attiecībā uz ietekmi, kas klasificēta saskaņā ar minēto direktīvu. Šie bīstamības apzīmējumi 3. tabulā ir atzīmēti ar apzīmējumu ***.”; j) daļas 1.2.4. iedaļu aizstāj ar šādu: “1.2.4. Nav iespējams noteikt pareizu fizikālo apdraudējumu klasifikāciju Attiecībā uz dažiem ierakstiem nav iespējams noteikt pareizu fizikālo apdraudējumu klasifikāciju, jo nav pieejami pietiekami dati, lai varētu piemērot šajā regulā paredzētos klasificēšanas kritērijus. Ierakstu var iekļaut citā (arī augstākā) kategorijā vai pat citā bīstamības klasē, nekā noteikts. Pareizo klasifikāciju apstiprina testējot. Ieraksti, kuros minēti fizikāli apdraudējumi, kas vēl jāapstiprina testējot, 3. tabulā ir atzīmēti ar apzīmējumu ****.”;